OzLabs/hebrew-wiki-articles huggingface dataset:
מדרש שכל טוב

מדרש שֵׂכֶל טוב הוא פירוש על התורה שחיבר רבי מנחם בן שלמה. הספר יצא לאור על ידי שלמה בובר. החיבור נקרא כך על שם הכתוב בתחילת ספר משלי: "שֵׂכֶל טוֹב יִתֶּן חֵן, וְדֶרֶךְ בֹּגְדִים אֵיתָן" (). חיבור הספר הושלם בשנת ד'תתצ"ט, (1139)<ref>על פי דברי המחבר עצמו בפירושו לשמות יב מב</ref>.
== מחבר הספר ==

רבי מנחם בן שלמה נולד בערך בשנת 1100<ref>שנת לידתו היא על פי השערת שלמה בובר בהקדמתו למדרש שכל טוב על ספר בראשית</ref>. למד אצל אביו רבי שלמה ב"ר יצחק ושימש כראש ישיבה בעיר רומא. בנוסף לחיבורו זה חיבר המחבר גם ספר דקדוק בשם אבן בוחן.

== מבנה הספר ==
המדרש מבוסס על דרשות חז"ל מהתלמוד בבלי ומדרשים אחרים. רבי מנחם קיצר את המדרשים והביא מהם את הנקודות העיקריות על סדר הפסוקים בהשמטת עניינים מסובכים שיקשו על הקורא להבין את פשט הפסוקים. שלמה בובר הציע שבשיטה זו של קיצור ועיבוד המדרשים הלך רבי מנחם בעקבות הספר לקח טוב של רבי טוביה ברבי אליעזר ולפעמים הוא אף מביא במפורש דברים בשמו. לעיתים קרובות לאחר שרבי מנחם מביא מאמר מהגמרא הוא מביא פירוש למאמר זה, בדרך כלל מתוך ספריהם של רבינו חננאל והרי"ף.

בנוסף לפירושיו על דרך הדרש הביא רבי מנחם גם פירושים רבים שמבוססים על חוכמת הדקדוק. בתחום זה התבסס רבי מנחם בעיקר על שיטתו של מנחם בן סרוק, והשתמש רבות בספרו מחברת מנחם.

רבי מנחם שילב בספרו גם פסקים הלכתיים בנושאים שונים. הקטעים ההלכתיים מפוזרים בין פירושיו לפסוקים, כאשר הוא מגיע לפסוק שקשור לנושא הלכתי מסוים הוא עוצר את הפירוש ומרחיב על ההלכות והדינים שבאותו נושא הלכתי ורק אחר כך ממשיך לפרש את הפסוק הבא.

בתחילת כל פרשה פותח רבי מנחם במילים "ירויחו דורשי הפרשה וישכילו" ולאחריהן מביא מהלך שלם על הקשר בין סוף הפרשה הקודמת לתחילת הפרשה הזאת. רבי מנחם מרבה להסביר על דרך הדרש את החסרות והיתרות ואת הקרי והכתיב.

== השפעת הספר ==
ספר שכל טוב הובא על ידי רבים מהראשונים בדורות שלאחר חיבורו, בעיקר בקרב ראשוני אשכנז. חלק מהמובאות הם מהפסקים המשולבים בספר, והראשונים הביאו את פסקיו של רבי מנחם כדי להסתמך עליו ולפסוק הלכה על פיו. בין הראשונים שהסתמכו על ספר שכל טוב- המרדכי<ref>סנהדרין סימן תרצט</ref>, הרא"ש<ref>שו"ת הרא"ש סימן לג</ref>, האגודה<ref>מסכת כתובות, פרק ב, סימן נז</ref>, ומהר"ם מינץ<ref>שו"ת מהר"ם מינץ סימן קיט</ref>. כמו כן בכמה קובצי כתב יד שענינם ליקוטי פרושים על התורה וליקוטי פסקים נמצאים מובאות רבות מספר שכל טוב<ref>פרוט של כתבי היד והמובאות שבהם נמצא במבואו של בובר לשכל טוב על ספר בראשית</ref>.

למרות תפוצתו היחסית של הספר, הוא לא נדפס בראשית תקופת הדפוס, ונותר בכתבי יד, ובמהלך השנים אבד חלק גדול מהספר. החלק שנותר הוא הפרוש על ספר בראשית ועל החצי הראשון של ספר שמות (עד פרשת יתרו) ועוד כמה עמודים בודדים מהפירוש על תחילת פרשת ויקרא. על שאר הפרשות נשארו רק מעט ליקוטים ממה שהביאו הראשונים שהיה בידיהם את הספר על כל חמישה חומשי תורה.

בשנת התר"ס הדפיס שלמה בובר בעיר ברלין את הפרוש על ספר בראשית מתוך כתבי היד ששרדו, והוסיף לספר מבוא מפורט שבו סיכם את הידיעות על הספר ועל מחברו. לאחר שנה הדפיס גם את החלק ששרד מהפרוש על ספר שמות (עד פרשת יתרו) ובסופו צרף את הקטע ששרד מהפרוש על התחלת ספר ויקרא. הספר יצא גם במסגרת מפעל המדרשים של זיכרון אהרן.

==לקריאה נוספת==
* 
*גרשון ברין, פרשנים ביזנטיים יהודים באלף השני לספירה — עיונים במשנתם של ר׳ טוביה ב״ר אליעזר, ר׳ מנחם ב״ר שלמה, ר׳ ישעיה מטראני ור׳ מיוחס ב״ר אליהו. ירושלים תשפ״א, הוצאת כרמל.

==קישורים חיצוניים==
* 
* 

== הערות שוליים ==

קטגוריה:ספרי מדרשים
קטגוריה:פירושי התנ"ך
קטגוריה:ספרי המאה ה-12
מרתון רוטרדם

מרתון רוטרדם (NN Marathon Rotterdam) היא ריצת מרתון המתקיימת מדי שנה במהלך חודש אפריל ברוטרדם שבהולנד. התחרות משתייכת לדרג הזהב של ריצות הכביש בהתאחדות האתלטיקה הבינלאומית.

המרתון הראשון במתכונתו הנוכחית התקיים ב-23 במאי 1981. המרתון הוא אחד הפופולריים בעולם ונחשב לאחד המהירים ביותר. במהלך השנים נקבעו בו שלושה שיאי עולם. משנת 2017 המסלול מתחיל בגשר ארסמוס ומוזנק בשלוש דבוקות בהתאם לזמני המתחרים, הוא מסתיים בבניין העירייה.

בשיא המסלול מחזיק הבלגי-סומלי באשיר עבדי שקבע זמן של 2:03:36 שעות במרתון 2021. בין הנשים השיגה האתיופית טיקי ג'לאנה תוצאה של 2:18:58 שעות במרתון 2012.

בלאיינה דינסאמו ניצח במרתון זה ארבע פעמים.

==קישורים חיצוניים==

* 
* [http://www.nnmarathonrotterdam.org אתר התחרות]

קטגוריה:ריצות מרתון
קטגוריה:רוטרדם: ספורט
קטגוריה:תחרויות ספורט בהולנד
קטגוריה:הולנד: אתלטיקה
מרתון פריז

מרתון פריז (בצרפתית: Marathon de Paris) היא ריצת מרתון המתקיימת מדי שנה במהלך חודש אפריל בפריז שבצרפת. התחרות משתייכת לדרג הזהב של ריצות הכביש בהתאחדות האתלטיקה הבינלאומית.

המרתון הראשון במתכונתו הנוכחית התקיים ב-1976. המרתון הוא אחד הפופולריים בעולם ומשתתפים בו מדי שנה עשרות אלפי מתחרים. נקודת הזינוק של המרוץ היא בתחילת שדרות שאנז אליזה והוא מסתיים בקצה שדרות פוש.

בשיא המסלול מחזיק אלישה רוטיק() שקבע תוצאה של 2:04:21 שעות במרתון 2021. בין הנשים השיגה ג'ודית קוריר () שקבעה תוצאה של 2:19:48 שעות במרתון 2022.

==קישורים חיצוניים==

* 

קטגוריה:ריצות מרתון
קטגוריה:פריז: תחרויות ספורט
קטגוריה:צרפת: אתלטיקה
יעקב ועשו (שיר)

"יעקב ועֵשָׂו" הוא שיר מאת חיים נחמן ביאליק העוסק בהשוואה בין יהודי לגוי. גיבורי השיר הם יעקב ועֵשָׂו, המייצגים יהודי טיפוסי לעומת גוי טיפוסי, תוך רמיזה לדמויות המקראיות של התאומים יעקב ועשו.
השיר נכתב במקור ביידיש.

השיר מבטא אלכוהוליזם ואלימות קשה מצד הגוי כלפי בני משפחתו, חייו הם כוסו וזרועו. לעומתו היהודי עוסק בתפילות ומתוך כך שמח עם בני משפחתו ובני משפחתו נהנים ממנו. חייו הם בניו והוא חייב להודות לאלוהים.

לשיר מספר לחנים, והוא בוצע, בין היתר, על ידי מרדכי הרשמן ואריק איינשטיין.

==מילות השיר==

== קישורים חיצוניים ==

* 
* [http://benyehuda.org/bialik/bia119.html יעקב ועשיו] באתר פרויקט בן-יהודה
* נועה שורק, [https://www.bac.org.il/blog/?postID=17791 ביאליק אתה רציני?], באתר בית אבי חי, 25.11.22

== הערות שוליים ==

קטגוריה:שירי חיים נחמן ביאליק
קטגוריה:שירים עממיים
קטגוריה:שירי המאה ה-19
קטגוריה:שירים ביידיש
קטגוריה:שירי אריק איינשטיין
קטגוריה:לאומיות יהודית
קטגוריה:סטריאוטיפים ודעות קדומות בתרבות ובאמנות
קטגוריה:פרשת תולדות
קטגוריה:אלימות בתרבות
קטגוריה:שירים על אלימות במשפחה
יחסי לבנון–פינלנד

יחסי לבנון–פינלנד הם היחסים הדיפלומטיים שבין הרפובליקה הלבנונית לבין רפובליקת פינלנד.

== היסטוריה ==
היחסים בין פינלנד ללבנון עד שנות שנות התשעים של המאה העשרים היו תלויים במידה רבה ביחסי ברית המועצות-ישראל, תחילה היחסים של פינלנד עם לבנון היו לא פורים במיוחד, בתחילת תהליך ההתרחקות של הגוש המזרחי בישראל התחממו היחסים בין המדינות עד להתמוטטות הגוש. היחסים של פינלנד עם לבנון גם בעשור הראשון של המאה העשרים ואחת היו קשורים ליחסי פינלנד-ישראל, עקב מתיחות וסכסוכים באזור הגבול.

היחסים בין המדינות כוננו ב-21 ביוני 1954. באוגוסט 1982 הצביעה פינלנד בעד החלטה באו"ם שהציעו גוש המדינות הבלתי-מזדהות המוקיעה את ישראל על תקיפתה בלבנון כחלק ממלחמת לבנון הראשונה.

פינלנד נשארה נייטרלית במהלך מלחמת לבנון השנייה ולקחה חלק פעיל בפינוי אזרחי האיחוד האירופי מהמדינה. בוועידת האיחוד האירופי שכונסה במדינה התייחסו למלחמה ולהשלכותיה על האזור.

== נציגויות ==
* לבנון אינה מיוצגת בפינלנד בדרג השגרירות אלא באמצעות שגרירותה בסטוקהולם, בירת שוודיה, שהואמנה גם על פינלנד. לבנון מיוצגת בפינלנד בדרג הקונסולרי באמצעות קונסוליה רשמית הממוקמת בהלסינקי, בירת המדינה.
* פינלנד מיוצגת בלבנון בדרג השגרירות באמצעות שגרירות רשמית בביירות, בירת המדינה.

== הערות שוליים ==
FSC לובלין

FSC לובלין (בפולנית: FSC Lublin) היא מסחרית אשר יוצרה על ידי יצרנית הרכב הפולנית Fabryka Samochodów Ciężarowych w Lublinie בין השנים 1993–2007.

==היסטוריה==

בשנת 1995 השתלט על "Fabryka Samochodów Ciężarowych w Lublinie" קונצרן הרכב הדרום קוריאני "GM Daewoo". הדגמים שיוצרו היו קרויים "Daewoo Lublin". בין השנים 1995-2001 היצרן היה קרוי "Daewoo Motor Polska", בין השנים 2001-2003 היצרן היה קרוי "Andoria Mot" ובין השנים 2003-2007 היה קרוי "Intrall Polska".

גרסת היצור הראשונה הייתה קרויה "FS Lublin" (יוצרה בין השנים 1993-1997). 

גרסת היצור השנייה הייתה קרויה "Daewoo Lublin II" (יוצרה בין השנים 1997-1999).

גרסת היצור השלישית הייתה קרויה "Daewoo Lublin 3" ויוצרה בין השנים 1999-2005. 

בין השנים 2001-2003 גרסה זו יוצרה על ידי "Andoria Lublin 3" ובין השנים 2003-2005 יוצרה על ידי "Intrall Lublin 3". המודל האחרון של "לובלין" שהיה קרוי "Intrall Lublin 3Mi" יוצר בין השנים 2005-2007.

==דורות "FSC לובלין"==

* לובלין 1 (יוצר משנת 1993)
* לובלין 2 (יוצר משנת 1997)
* לובלין 3 (יוצר משנת 1999)

===דגמי "FSC לובלין"===

== תמונות ==
<gallery mode="packed" heights="120">
קובץ:FS Lublin in Kraków.jpg| דגם "FS Lublin 3322"
קובץ:FS Lublin on Jagielońska street in Kraków (3).jpg | דגם "FS Lublin 3304"
קובץ:Pojízdná prodejna pečiva (2).jpg | דגם "FS Lublin 3372"
קובץ:FS Lublin 33 on Taduesza Kościuszki, Mickiewicza and Zwierzyniecka intersection.jpg | דגם "FS Lublin 3374"
קובץ:Belarus, Naroch - panoramio.jpg | דגם "Daewoo Lublin III"
קובץ:Lublin ambulance in Syria.JPG | דגם לובלין אמבולנס "Daewoo Lublin ambulance" (צולם בסוריה)
קובץ:Lublin PTR.jpg| דגם לובלין אמבולנס "Daewoo Lublin ambulance" 
קובץ:Lublin ambulance in Syria, 2009.JPG | דגם לובלין אמבולנס "Daewoo Lublin ambulance" (צולב בסוריה)
קובץ:Daewoo Lublin II in Kraków 2.jpg| דגם "Daewoo Lublin II 3584"
קובץ:FsclublinIII.JPG | דגם "Daewoo Lublin III 3574"
קובץ:Lublin-II OSP-Wola-Kopcowa.jpg |דגם "GLBM 1/8 Daewoo Lublin II 0554" - כבאית
קובץ:Daewoo Lublin 3 of Pogotowie Wodociągowe.jpg | דגם "Daewoo Lublin 3"
קובץ:Daewoo Lublin 3 in Kraków.jpg | דגם "Daewoo Lublin 3"
</gallery>

==ראו גם==
* FSC Żuk
* ZSD Nysa
* FSR טארפאן

==קישורים חיצוניים==

* [https://www.youtube.com/watch?v=soBYd036zrQ דגם "FSC לובלין"] (1:58), יו-טיוב

==הערות שוליים==

קטגוריה:אמבולנסים
קטגוריה:מכוניות מסחריות
קטגוריה:כלי רכב שהושקו ב-1993
קטגוריה:כלי רכב המיוצרים בפולין
קטגוריה:כבאיות
הסיפור המעניין על שאול ומפלץ החשמל

הסיפור המעניין על שאול ומפלץ החשמל הוא ספר ילדים מאת יניב הלר (שכתב גם את הספר "חידת סמירנוב" תחת שם עט), מאויר על ידי אביאל בסיל, אשר יצא לאור בשנת 2016 בהוצאת כנרת זמורה ביתן. בכתיבת הספר השתתף גם בנו של יניב, עידו, שהיה בן תשע בעת כתיבת הספר.

הספר זכה ב"פרס הפנקס" בקטגוריית ספר הילדים המצטיין לשנת 2016.

הספר מתאר מפגש בין שאול, ילד שהוריו מצויים בהליכי פרידה, לבין מנחם, מפלצת דמיונית וידידותית שמגיחה משקע החשמל. באמצעות המפגש זוכה שאול לנקודת מבט מפתיעה על פרידת הוריו.

==הערות שוליים==

קטגוריה:ספרי ילדים ונוער
קטגוריה:ספרי הוצאת כנרת
קטגוריה:ספרי זמורה ביתן
ניתוח מגמות

ניתוח מגמות היא הפרקטיקה של איסוף מידע תוך ניסיון לזהות דפוס. בכמה תחומי מחקר, המשמעות של המונח "ניתוח מגמות" מוגדרת באופן פורמלי יותר.

אף על פי שניתוח מגמות משמש לעיתים קרובות כדי לחזות את העתיד, הוא יכול לשמש גם להערכת הסבירות של השערות לגבי אירועים ותהליכים בעבר, כגון כמה מלכים קדומים נראה כי שלטו בין שני תאריכים, בהתבסס על נתונים כמו מספר השנים הממוצע שידוע כי מלכים אחרים שלטו.

== ניהול פרויקטים ==
בניהול פרויקטים, ניתוח מגמות היא טכניקה מתמטית, שבמסגרתה משתמשים בתוצאות ידועות מהעבר כדי לחזות תוצאות עתידיות. פעולה זו מושגת על ידי מעקב אחרי השונות של עמידה במסגרות זמנים ועלות. בהקשר זה, ניתוח המגמות הוא כלי לבקרת איכות.

== סטטיסטיקה ==
בסטטיסטיקה, ניתוח מגמות מתייחס לעיתים קרובות לטכניקות חילוץ של דפוס התנהגות בסיסי בסדרה עתית, אשר אחרת היה מוסתר חלקית או כמעט לחלוטין על ידי רעש. אם ניתן להניח שהמגמה היא ליניארית, ניתוח מגמות יכול להיעשות באמצעות הכלים של ניתוח רגרסיה, כאשר המטרה היא למצוא מודל ליניארי שמתאים לתצפיות. כאשר ניתן להניח שהמגמה אינה ליניארית, בדיקת מגמה יכולה להיעשות על ידי שיטות לא פרמטריות, כגון מבחן מאן-קנדל. ניתן להשתמש גם בהחלקה לצורך בחינה וויזואליזציה של מגמות לא ליניאריות.

== ראו גם==
* אקסטרפולציה
* חיזוי מזג אוויר

== קישורים חיצוניים ==

* [http://hal.archives-ouvertes.fr/docs/00/60/12/61/PDF/TrendAnalysisGaryBenattar.pdf ניתוח מגמה בסקרים, נושאים, דעות ותשובות]

== הערות שוליים ==

קטגוריה:ניהול פרויקטים
קטגוריה:שיטות מחקר
3+ (לטביה)

3+ לטביה הוא ערוץ טלוויזיה המשדר בלטביה. הערוץ הושק בתחילת 2003.

הערוץ משדר מתוכניות מערוצי טלוויזיה רוסיים פופולריים, מופעים הומוריסטיים, תוכניות מציאות, סדרות, סרטים עלילתיים, סרטי אנימציה רוסיים ושידור אירועי ספורט שונים. הערוץ לא משדר תוכניות אקטואליה.

הערוץ זמין באמצעות ספקי הטלוויזיה השונים בלטביה, הטלוויזיה הדיגיטלית, והטלוויזיה בכבלים.

הערוץ שייך לקבוצת Modern Times Group.

בנובמבר 2014 ממוצע הצפייה בערוץ היה 4.4%.

== קישורים חיצוניים ==
* 

סמליל הערוץ 3+ לטביה לשעבר בין 2003 עד [[2012]]

== הערות שוליים ==

קטגוריה:ערוצי טלוויזיה לטביים
FSM באסקיד

FSM באסקיד (בפולנית: FSM Beskid) היא מכונית קונספט, מוגדרת כמכונית מיני עירונית, הצ'בק, אשר יוצרה על ידי מרכז מחקר ופיתוח כלי רכב (Automotive Research and Development Center ) הפולני Instytut Badań i Rozwoju Motoryzacji Bosmal, בעיר ביילסקו-ביאלה, בין השנים 1983 - 1991.

מהדגם יוצרו 7 יחידות בלבד.

דגם "FSM באסקיד" קרוי גם "FSM Beskid 106".

==FSM באסקיד==
* 3 דלתות - הצ'בק
* מקדם גרר: 0.29
* צמיג רזרבי - מתחת למכסה מנוע (משמאל)

==Instytut Badań i Rozwoju Motoryzacji Bosmal==
המכון של מחקר ופיתוח רכב "Instytut Badań i Rozwoju Motoryzacji Bosmal" (לשעבר מרכז מחקר ופיתוח של "Bosmal" עבור מכוניות קטנות), יחידת מחקר ופיתוח אחראית על פיתוח של מכוניות חדשות המיוצרות על ידי FSM ולאחר מכן על ידי פיאט פולין.

== תמונות ==
<gallery mode="packed" heights="110">
קובץ:FSM Beskid 106 - Muzeum w Chlewiskach.jpg | דגם FSM באסקיד
קובץ:FSM Beskid 106 - tył - BOSMAL.jpg |דגם FSM באסקיד
קובץ:FSM Beskid 106 - silnik - BOSMAL.jpg | דגם FSM באסקיד - מבט למנוע
קובץ:Beskid (4).jpg | דגם FSM באסקיד - מבט לתוך הרכב
קובץ:PF Beskid 2.jpg | דגם FSM באסקיד
קובץ:Beskid (2).jpg | דגם FSM באסקיד
קובץ:PL Beskid106 car.jpg | דגם FSM באסקיד
קובץ:FSM BESKID 2.jpg | דגם FSM באסקיד
קובץ:Beskid (1).jpg | דגם FSM באסקיד
קובץ:FSM Beskid 106 - wnętrze - Chlewiska.jpg | דגם FSM באסקיד - מבט לתא הנהג
קובץ:FSM Beskid 106 at the Muzeum Inżynierii Miejskiej in Kraków 2 (4).jpg | דגם FSM באסקיד
קובץ:FSM Beskid 106 at the Muzeum Inżynierii Miejskiej in Kraków 2 (2).jpg | דגם FSM באסקיד
</gallery>

==ראו גם==
* מכונית קונספט
* מכונית מיני
* FSO סירנה ספורט

==לקריאה נוספת==
* [http://klasyki.auto-swiat.pl/fsm-beskid-106-zostaly-tylko-marzenia/vt7pw מכונית FSM באסקיד ] (klasyki.auto-swiat.pl/fsm-beskid-106-zostaly)

==קישורים חיצוניים==

* [https://www.youtube.com/watch?v=JgzRQ2zT_II דגם "FSM באסקיד"] (2:39 דקות), יו-טיוב
* [https://www.youtube.com/watch?v=EkNjlVRfaHY דגם "FSM באסקיד"] (3:15 דקות), יו-טיוב

==הערות שוליים==

קטגוריה:מכוניות קונספט
קטגוריה:מכוניות מיני
קטגוריה:דגמי מכוניות שהושקו ב-1983
קטגוריה:כלי רכב המיוצרים בפולין
TV6 (לטביה)

TV6 לטביה הוא ערוץ טלוויזיה המשדר בלטביה ומשדר סדרות, מוזיקה, אופנה וספורט. הוא הושק ב-22 באפריל 2007. הערוץ נמצא בבעלות Modern Times Group. 

השם, הלוגו והגרפיקה של הערוץ זהים לאלו של הערוץ השוודי TV6 שוודיה, אם כי התוכן של שני הערוצים שונה. הערוץ השוודי נושא זווית יותר גברית ולא כולל תכנים בנושא אופנה או מוזיקה. כל התוכניות בערוץ משודרות בלטבית או עם כתוביות לתרגום בלטבית.
סמליל הערוץ הראשון
הערוץ זמין בלטביה דרך הטלוויזיה בכבלים, הטלוויזיה בלוויין, טלוויזיה דיגיטלית וטלוויזיה יבשתית. 

== תוכניות רכש ששודרו בערוץ ==
* משפחת סימפסון
* טרה
* לאס וגאס
* האי של הרפר
* אמריקן איידול
* הישרדות
* קוראים לי ארל
* איש משפחה
* שארק
* CSI: מיאמי
* המשרד
* סקס והעיר הגדולה
* טופ גיר
נוסף על התוכניות האלו משדר הערוץ גם תוכן מקורי.

==קישורים חיצוניים==
* 

== הערות שוליים ==

קטגוריה:ערוצי טלוויזיה לטביים
LNT (לטביה)

LNT (לטבית: Latvijas Neatkarijg Televijzija, בתרגום: הטלוויזיה העצמאית הלטבית) היא חברת טלוויזיה פרטית גדולה בלטביה, שנוסדה בשנת 1996. LNT משדרת סדרות טלוויזיה, חדשות, תוכניות בידור, משודרים 24 שעות ביממה בלטבית.

הערוץ היה ערוץ הטלוויזיה הנצפה ביותר בלטביה בשנת 2005 עם 21.1% נתח שוק, בעוד בשנת 2014 הוא מדורג במקום הרביעי עם 9.1% אחרי TV3 לטביה ואחרים.

== היסטוריה ==
קודמיו של LNT היו תחנת הטלוויזיה הפרטית הראשונה של לטביה - ערוץ החדשות NTV-5 שהושק ב-4 במאי 1992, וערוץ הטלוויזיה PICCA, אשר הושק ב-1994 בידי היזם אנדרייז. שתי החברות התמזגו לתוך LNT בסתיו 1996. התחנה החדשה מיקמה את עצמה כמתחרה של המונופול בלטביה הערוץ Latvijas Televīzija והכריזה על עצמה כעל "ערוץ ארצי ראשון, בידור משפחתי".

בתחילה, רוב התוכניות נרכשו מחברות תקשורת רוסיות, אך עד שנת 2002 דווח כי החברה ביצעה עסקאות עם חברות מערביות כגון Paramount, Warner Brothers ו-BBC.

ב-9 בינואר 2012 הוכרז כי הערוץ יירכש על ידי קבוצת המדיה Modern Times Group יחד עם ערוץ הטלוויזיה הרוסי TV5 וערוץ המוזיקה הטלוויזיוני (כיום ערוץ 2) תמורת סכום שלא פורסם. המהלך אושר מאוחר יותר על ידי מועצת התחרות של לטביה.

== קישורים חיצוניים ==
* 

קטגוריה:ערוצי טלוויזיה לטביים
מרתון החולות

רצים מפלסים דרכם לאורך הרכס
המחנה בו המתחרים נמים את שנת הלילה
מתחרה במרתון החולות, מרוקו
מרתון החולות (בצרפתית: Marathon des Sables; באנגלית: Marathon of the Sands; ידוע גם בשם מרתון סהרה (באנגלית: Sahara Marathon)) הוא אולטרה מרתון האורך שישה ימים, למרחק של 251 ק"מ (156 מייל), שזה בערך אורכם של שישה מרוצי מרתון רגילים. השלב הארוך ביותר (2009) הוא באורך של 91 ק"מ (57 מייל).

מרתון החולות מתקיים מדי שנה בדרום מרוקו, במדבר סהרה. הוא נחשב למירוץ הקשה ביותר שקיים. התחרות הראשונה התקיימה בשנת 1986.

==קישורים חיצוניים==

* 
* [https://web.archive.org/web/20110103222405/http://www.snagfilms.com/films/title/marathon_of_the_sands/ סרט תיעודי על מרתון החולות ה-14], בבימויו של לס גוטמן
* [https://web.archive.org/web/20150422024222/http://www.marathondessables.co.uk/site/content/race-history היסטוריית המירוץ]

קטגוריה:ספורט אתגרי
קטגוריה:מרוקו: אתלטיקה
קטגוריה:ריצות מרתון
ז'אן גנג

זָ'אן גֶנְג (בסינית מסורתית: 冉耕, בסינית מפושטת: 冉耕, בפין-יין: Rǎn Gēng. 544 לפנה"ס-?), הידוע גם בכינוי הכבוד שלו בָּוֹ נְיוֹ (סינית: 伯牛, פין-יין: Bo Niu, ווייד-ג'יילס: Po-niu) או זָ'אן נְיוֹ (冉牛), היה אחד התלמידים הבולטים של קונפוציוס. קונפוציוס החשיב אותו במקום השלישי מבין תלמידיו, לאחר יֵן חְווֵי ומִין סוּן, בתחום של מוסריות. גם מנציוס מספר כי בתקופת המדינות הלוחמות שגורים היו המשפטים "זָ'אן נְיוֹ, מִין דְזְה ויֵן יְוֵּ'אן, דבריהם טובים והתנהלותם מוסרית" ו"דְזְה גונְג, דְזְה יוּאוּ ודְזְה גָ'אנְג היו בעלי דמות קדוש. "זָ'אן נְיוֹ, מִין דְזְה ויֵן יְוֵּ'אן היו בעלי דמות, אך הגיעו לתמצית", אשר מצביעים על ההכרה העממית בהישגיו המוסריים.

==חייו==
זָ'אן גֶנְג היה יליד מדינת לוּ, והיה צעיר רק בשבע שנים מקונפוציוס. הוא הגיע מאותו שבט ממנו הגיעו זָ'אן יוּנְג וזָ'אן צְ'יוֹ, שני תלמידים בולטים אחרים של קונפוציוס. ייתכן שהיה צאצא של מה שהיה דורות רבים לפניו משפחה אצילה או מדינה עתיקה ובעלת מוניטין, אולם בתקופתו משפחתו כבר לא נהנתה מתהילת העבר ונחשבה משפחה של מלומדים.

כאשר שירת קונפוציוס כשר המשפטים של לוּ, נעשה זָ'אן גֶנְג למושל ג'ונְגְדוּ. בשלב מסוים הוא לקה במחלה קשה, כנראה צרעת, וקונפוציוס התאבל על מותו המוקדם בכאב רב. במאמרות מסופר כי עם מחלתו הלך קונפוציוס לבקר בביתו, אולם 
זָ'אן גֶנְג כבר לא יכל לקבל אורחים. לפיכך הכניס קונפוציוס את ידו מן החלון, החזיק בידו של זָ'אן גֶנְג וקונן: "איבדתי אותו, כזה הוא הגורל! איש כזה, וקיבל כזו מחלה! איש כזה, וקיבל כזו מחלה!".

הידע על זָ'אן גֶנְג מועט, וישנם רק מקורות היסטוריים ספורים אודותיו.

==צדיק ורע לו==
מותם הקשה של שניים מתוך ארבעת המופתים המוסריים מבין תלמידיו של קונפוציוס, זָ'אן גֶנְג ויֵן חְווֵי, לא רק העציב את קונפוציוס, אלא אף העלה בקרב דורות של קונפוציאניים את השאלה האם אכן אין בכוחה של שלמות מוסרית לקנות לאדם גורל טוב יותר, ואיים לערער את חשיבותה של ההתנהלות המוסרית לה מטיף הקונפוציאניזם. אולם חכמי הקונפוציאניזם מצאו פתרון לדבר בשאיפה הקונפוציאנית לזכות למוניטין טוב ולבנות חברה מתוקנת המשתפרת לאורך הדורות: הקונפוציאניזם למעשה אינו מייחס ערך להארכת חיי האינדיבידואל. ולפיכך גורלם של זָ'אן גֶנְג ויֵן חְווֵי אמנם העציב את מכריהם המיידיים (וביניהם קונפוציוס עצמו), אולם מבחינת התפיסה הקונפוציאנית גורלם האיר להם פנים בכך שזכרם והמוניטין שלהם רק התחזקו עם השנים, וגם לאחר אלפי שנים הם זוכים לכבוד, להערצה ולקיום מורשתם הרעיונית.

==פולחן==
במקדשי קונפוציוס, לוח רוחו של זָ'אן גֶנְג נמצא רביעי מבין תריסר החכמים, במערב.

==תוארי כבוד==
במהלך שושלת טאנג, הקיסר שׂוֵ'אנְדְזונְג העניק לזָ'אן צְ'יוֹ את תואר האצולה "מרקיז יוּ'ן" (鄆侯). במהלך שושלת סונג הוסיף לו הקיסר גֶ'נְדְזונְג את התואר דוכס דונְגְפִּינְג (東平公) והקיסר דוּדְזונְג את התואר דוכס יוּ'ן (鄆公). בתקופת שושלת מינג תיקן הקיסר שְׁדְזונְג את כינויו ל"המכובד הקדום החכם זָ'אן".

צאצאים של זָ'אן גֶנְג החזיקו בתואר "דוקטור לחמש הקלאסיקות" (五經博士; Wǔjīng Bóshì).

== מקורות ==
<div class="mw-content-ltr">
* 
* 
* 
</div>

==הערות שוליים==

קטגוריה:פילוסופים סינים
TV3 (ליטא)

TV3 ליטא הוא ערוץ טלוויזיה מסחרי המיועד לקהל דובר ליטאית. הערוץ היה בבעלות קבוצת המדיה Modern Times Group בין השנים 1997–2017. ב-2017 רכשה Providence Equity Partners את הערוץ יחד עם כל תחנות הרדיו בבעלות MTG בליטא, לטביה ואסטוניה בעבור 115 מיליון אירו.

ליטא הייתה המדינה הראשונה מקרב המדינות הבלטיות בה הושק ערוץ TV3 ב-11 באפריל 1993.

הערוץ משדר תוכניות רכש שונות יחד עם תוכן מקורי הכולל סרטים, תוכניות אירוח, חדשות ועוד. הערוץ משדר גם את הגרסה הליטאית של אקס פקטור ואת התוכנית המקורית סיפור סודי.

== גלריה ==
<gallery widths="170" heights="170" perrow="5">
קובץ:TV3 Viasat.svg|סמליל הערוץ עד 2009
קובץ:230px-TV3 red logo.svg.png|סמליל הערוץ בין 2009–2011
קובץ:TV3 logotipas nuo 2013 m.jpg|סמליל הערוץ 2013–2017
</gallery>

==קישורים חיצוניים==
* 

קטגוריה:ערוצי טלוויזיה
קטגוריה:ליטא: תרבות
TV6 (ליטא)

TV6 ליטא הוא ערוץ טלוויזיה ליטאי בבעלות חברת הטלוויזיה הנורדית Viasat. הערוץ הושק ב-31 במרץ 2002.

הערוץ מתמקד בשידור תוכניות בידור ואירועי ספורט מזדמנים אך בעלי רייטינג גבוה (דוגמת ליגת האלופות), קומדיות, קומדיות מצבים, אקשן, מדע בדיוני ותוכניות ריאליטי אמריקאיות.

את ערב השידור הראשון של הערוץ פתח שידור אליפות העולם בהוקי קרח והסרט "שליחות קטלנית 3: עלייתן של המכונות".

TV6, יחד עם כמה ערוצים אחרים של Viasat משודרים מלונדון, ולפיכך הם כפופים לכללי שידור הפרסומות של הממלכה המאוחדת, ולא לאלו של שוודיה, הנחשבים לקפדניים. עם זאת, בערוץ הסכימו שלא לפרסם משקאות אלכוהוליים או שידור תוכן לילדים כחלק מרישיון השידור היבשתי שלהם.

הערוץ זמין דרך הטלוויזיה היבשתית בליטא ודרך הטלוויזיה בכבלים.

== קישורים חיצוניים ==
* 

קטגוריה:ליטא: תרבות
קטגוריה:ערוצי טלוויזיה
סרטני עכביש

[[עכובית ים תיכונית שוחה]]
סרטני עכביש (שם מדעי: Majoidea) היא על-משפחה של סרטנים קצרי-בטן בעלי מבנה רגליים המזכיר רגליים של עכבישים ומכאן שמם. אין להם קשר משפחתי לעכבישים.
== מאפיינים ==
בתוך בני קבוצה זו חיים המינים הגדולים ביותר מבין פרוקי הרגליים, אך הם לא הכבדים ביותר (המין הכבד ביותר הוא לובסטר אמריקאי ששוקל עד 20 ק"ג). הגדול בבני הקבוצה הוא סרטן עכביש יפני שאורך גופו יכול להגיע ל-4 מטר ורגליים מגיעות ל-1.8 מטר בממוצע. משקלו יכול להגיע ל-19 ק"ג והוא המין השני בגודלו מבין פרוקי הרגליים.

סרטנים אלה חיים על קרקעית הימים או האוקיינוסים בעולם, חלקם בתהומות חשוכים וקרים. הם יצורים איטיים בעלי רגליים גדולות ומוגבהות וגוף שטוח שלעיתים מכיל עליו אלמוגים או ספוגיים רעילים המגינים על בעליהם. הראש קטן והעיניים קטנות מאוד. חלק מהסרטנים בעלי הסוואה ועל חלקם גדלים אצות.

לעיתים סרטנים כאלה מתקהלים ועולים למים רדודים כדי להשיר את שריונם ואז להזדווג. במצב זה הם בסכנה מטורפים כמו תמנונים וטריגוניים רעבים המגיעים אחריהם.

==משפחות==
* משפחה Epialtidae
* משפחה Hymenosomatidae
* משפחהInachidae - בה סרטן עכביש יפני
* משפחה Inachoididae
* משפחה עכוביתיים (Majidae) - בה עכובית ים-תיכונית
* משפחה Mithracidae
* משפחה Oregoniidae
* משפחה Pisidae

== קישורים חיצוניים ==

*
יוהאן פרידריך, מרקיז ברנדנבורג-אנסבך

יוהאן פרידריך, מרקיז ברנדנבורג-אנסבך (בגרמנית: Johann Friedrich von Brandenburg-Ansbach, 18 באוקטובר 1654 - 22 במרץ 1686), היה אביה של קרוליין, מלכת בריטניה.

== ביוגרפיה ==
יוהאן פרידריך נולד ב-18 באוקטובר 1654 באנסבך, לאלברכט השני, מרקיז ברנדנבורג-אנסבך ולסופיה מגדלנה, נסיכת אטינגן-אטינגן, בתם של יואכים ארנסט, רוזן אטינגן-אטינגן ואנה זיבילה, רוזנת זולמס-זוננוואלדה.

בשנת 1667 מת אביו אלברכט השני, מרקיז ברנדנבורג-אנסבך, ויוהאן פרידריך ירש את נחלותיו ותאריו, אולם מכיוון שהיה קטין מונה קרובו פרידריך וילהלם, הנסיך הבוחר מברנדנבורג לעוצר במקומו. יוהאן פרידריך למד באוניברסיטת שטרסבורג ובאוניברסיטת ז'נבה, ולאחר מכן ערך את הטיול הגדול וביקר בצרפת. בשנת 1672 החל יוהאן פרידריך לשלוט בעצמו בשטחי הנסיכות. יוהאן פרידריך נחשב לנסיך סובלני וחביב, אך לא היה מאוד שאפתני, והוא היה תלוי בהחלטות המועצה. הוא המשיך במדיניות הידידותית עם בית הבסבורג שהחל בה אביו, ויישב מהגרים צרפתים באנסבך ובשוואבך, שהובילו לתחייה כלכלית של המדינה. נטייתו המוזיקלית, ובמיוחד הימשכותו לאופרה ובלט, כמו גם אהבתו לפאר והדר, גרמו למחסור כלכלי בנסיכות.

ב-22 במרץ 1686 מת יוהאן פרידריך, ובנו כריסטיאן אלברכט, מרקיז ברנדנבורג-אנסבך ירש את נחלותיו ותאריו.

== משפחתו ==
ב-5 בפברואר 1672 התחתן יוהאן פרידריך עם יוהנה אליזבת מבאדן-דורלאך, בתם של פרידריך השישי, מרקיז באדן-דורלאך וכריסטינה מגדלנה מפפאלץ-צווייבריקן, ממנה נולדו לו 5 ילדים:
* לאופולד פרידריך, מרקיז ברנדנבורג-אנסבך (1674–1676)
* כריסטיאן אלברכט, מרקיז ברנדנבורג-אנסבך (1675–1692)
* דורותיאה פרדריקה מברנדנבורג-אנסבך (1676–1731), התחתנה עם יוהאן ריינהרד השלישי, רוזן הנאו-ליכטנברג
* גאורג פרידריך השני, מרקיז ברנדנבורג-אנסבך (1678–1703)
* שרלוטה סופיה מברנדנבורג-אנסבך (1679–1680)

ב-4 בנובמבר 1681 התחתן יוהאן פרידריך עם אלאונורה, נסיכת סקסוניה-אייזנך, בתם של יוהאן גאורג הראשון, דוכס סקסוניה-אייזנך ויוהאנטה, נסיכת זיין-ויטגנשטיין, ממנה נולדו לו 3 ילדים:
* קרולינה מברנדנבורג-אנסבך (1683–1737), התחתנה עם ג'ורג' השני, מלך בריטניה
* פרידריך אוגוסט, מרקיז ברנדנבורג-אנסבך (1685)
* וילהלם פרידריך, מרקיז ברנדנבורג-אנסבך (1686–1723), התחתן עם כריסטיאנה שרלוטה מווירטמברג-ויננטל

==אילן יוחסין==

==קישורים חיצוניים==

* 

{| class="wikitable" align="center" style="margin:auto;"
|-
| colspan="3" align="center"| יוהאן פרידריך, מרקיז ברנדנבורג-אנסבך בית הוהנצולרן נולד:18 באוקטובר 1654 מת:22 במרץ 1686
|-
| rowspan="1" align="center"| אלברכט השני
| rowspan="1" align="center"| מרקיזות ברנדנבורג-אנסבך 1667–1686
| rowspan="1" align="center"| כריסטיאן אלברכט
|}

קטגוריה:בית הוהנצולרן
קטגוריה:אבירי מסדר הפיל
קטגוריה:ילידי 1654
קטגוריה:נפטרים ב-1686
FSO סירנה ספורט

FSO סירנה ספורט (בפולנית: FSO Syrena Sport) היא מכונית קונספט, בתצורת מכונית ספורט, אשר נבנתה בין השנים 1957–1960, אך הוצגה ב- 1 במאי 1960, על ידי יצרנית המכוניות הפולנית Fabryka Samochodów Osobowych (FSO),,

דגם "FSO סירנה ספורט" בעל מרכב פיברגלאס.

==FSO סירנה ספורט==

* 2 דלתות
* 4 מושבים (2+2 צרים מאוד)
* גוף בנוי מפיברגלאס

== תמונות ==
<gallery mode="packed" heights="110">
קובץ:Syrena Sport - Replika Żołądkowej Gorzkiej - Poznań Motor Show 2013.jpg | דגם "FSO סירנה ספורט"
קובץ:Syrena Sport - Replika Żołądkowej Gorzkiej - Poznań Motor Show.jpg | דגם "FSO סירנה ספורט"
קובץ:20120909 Syrena Sport Classic Moto Show Krakow 9745.jpg | דגם "FSO סירנה ספורט"
קובץ:20120909 Syrena Sport Classic Moto Show Krakow 9792.jpg | דגם "FSO סירנה ספורט"
קובץ:20120909 Syrena Sport Classic Moto Show Krakow 9748.jpg | דגם "FSO סירנה ספורט"

</gallery>

==ראו גם==
* מכונית קונספט
* פיברגלאס
* FSO ורשביה
* FSO סירנה
* FSO Polonez
* FSM באסקיד

==לקריאה נוספת==
* [http://www.polnocna.tv/news/11457-najpiekniejsza-maszyna-z-fso-syrena-sport דגם "FSO סירנה ספורט"] (polnocna.tv/news/11457-najpiekniejsza-maszyna-z-fso-syrena-sport ) (פולנית)

==קישורים חיצוניים==

* [https://www.youtube.com/watch?v=cp9n8jKrbfY דגם "FSO סירנה ספורט"] (1:29 דקות), יו-טיוב
* [https://www.youtube.com/watch?v=145mJ6De468 דגם "FSO סירנה ספורט"] (2:38 דקות), יו-טיוב
* [https://www.youtube.com/watch?v=yDcygnh5UeI מכונית "FSO סירנה ספורט"] (5:49 דקות), יו-טיוב
* [https://www.youtube.com/watch?v=EogdmNcM2as דגם "FSO סירנה ספורט"] (3:06 דקות), יו-טיוב
* [https://www.youtube.com/watch?v=UZiFdcWuIBo הרכבת דגם "FSO סירנה ספורט"] (3:42 דקות), יו-טיוב
* [http://retrovasak.hu/fso-syrena-sport/ סרטון "FSO סירנה ספורט" (כולל מנוע)] (1:18) (retrovasak)

==הערות שוליים==

קטגוריה:מכוניות קונספט
קטגוריה:מכוניות ספורט
קטגוריה:דגמי מכוניות שהושקו ב-1960
קטגוריה:כלי רכב המיוצרים בפולין
קטגוריה:מכוניות עשויות פיברגלס
סירנה ספורט
מרתון רומא

מרתון רומא (Maratona di Roma) היא ריצת מרתון המתקיימת מדי שנה במהלך חודש אפריל ברומא שבאיטליה. התחרות משתייכת לדרג הכסף של ריצות הכביש בהתאחדות האתלטיקה הבינלאומית.

המרתון הראשון במתכונתו הנוכחית התקיים ב-1982. נקודת הזינוק והסיום של המרוץ היא בויה דיי פורי אימפריאלי בסמוך לקולוסיאום. במרתון של 2016 השתתפו 16,764 מתחרים. מרתון 2020 בוטל עקב התפרצות נגיף קורונה-ווהאן.

בשיא המסלול מחזיק האתיופי פיקרה בקלה שקבע זמן של 2:06:48 שעות במרתון 2022. בין הנשים השיגה האתלטית מאתיופיה אלמו מגרטו תוצאה של 2:22:52 שעות במרתון 2019.

==קישורים חיצוניים==

* 

קטגוריה:ריצות מרתון
קטגוריה:רומא: תחרויות ספורט
קטגוריה:איטליה: תחרויות אתלטיקה
אלוני חץ

אלוני-חץ נכסים והשקעות בע"מ היא חברת נדל"ן ישראלית השולטת בחברות "אמות השקעות" וב"אנרג'יקס אנרגיות מתחדשות" החברה נסחרת בבורסה לניירות ערך בתל אביב.

==היסטוריה==
אלוני חץ נוסדה בשנת 1989 על ידי נתנאל אלוני ונתן חץ לצורך השקעות נדל"ן. בשנים הראשונות התמקדה בהשקעות נדל"ן בנכסים מניבים בבריטניה. בנובמבר 2004 מכרה החברה את כל נכסיה בבריטניה תמורת 1.8 מיליארד ש"ח וברווח של 345 מיליון ש"ח, ובהמשך השקיעה בנכסים מניבים בארצות הברית, בקנדה ובשווייץ.

בשנת 1993 החלה החברה להיסחר בבורסה לניירות ערך בתל אביב ובשנת 1996 נכנס אליה מוזי ורטהיים כשותף.

בשנת 2005 רכשה חברת אלוני חץ 80% ממניות אמות השקעות.

בספטמבר 2007 רכשה אלוני חץ נתח של כ-4% בחברת הנדל"ן של קבוצת פירלי האיטלקית, תמורת 365 מיליון שקל. אולם בעקבות פריצת המשבר הכלכלי העולמי (2008), נאלצה למחוק את רוב ההשקעה.

בעבר החזיקה גם בשליטה בחברה הציבורית "עוגן נדל"ן מניב בע"מ", שבעלותה שלושה בנייני משרדים ובניין מתחם בית החולים אסותא ברמת החייל. בנייני משרדים ומסחר בפארק המדע קריית ויצמן ובקריית אריה. "עוגן נדל"ן" נמכרה לחברת ישרס, שבעקבות הצעת רכש מחקה אותה מהמסחר בבורסה לניירות ערך בתל אביב בשנת 2015. בספטמבר 2022 רכשה החברה שלושה בניינים בקיימברידג', בריטניה, בכ-180 מיליון לירות שטרלינג (כ-700 מיליון ש"ח).

==נכסים עיקריים של החברה==
* אנרג'יקס אנרגיות מתחדשות
* אמות השקעות
* Carr Properties
* PSP Swiss Property

== קישורים חיצוניים ==
* 

==הערות שוליים==

קטגוריה:חברות נדל"ן ובנייה ישראליות
קטגוריה:חברות הנסחרות בבורסה לניירות ערך בתל אביב
קטגוריה:אלוני חץ
קטגוריה:ישראל: חברות שהוקמו ב-1989
תערוכת ישראפוד

תערוכת ישראפוד היא תערוכה בינלאומית למזון ומשקה הנערכת בישראל מדי שנה, משנת 1987, בהשתתפות עשרות אלפי מבקרים. התערוכה בחסות משרד הכלכלה והתעשייה ואיגוד לשכות המסחר מחוז ת"א.

בתערוכה משתתפות כמאתיים חברות מובילות בתחומי המזון, מישראל ומהעולם, המציגות את תוצרתן לצד פיתוחים קולינריים וטכנולוגיים בתחום המזון.

עם המציגים הבולטים נמנים: איגוד השפים והטבחים הישראלי, איגוד לשכות המסחר, אינדקס מדיה – מזון ומשקה, אס.אל.קיי הנדסת קירור, אקדמיה לשוקולד, אקטיב אינטרנשיונל, BOO – מערכות דיגיטליות חכמות, גרין ישראל מוצרים אקולוגיים, חוגלה קימברלי שיווק, טחנת קמח עץ השדה, מחלבות גד, ענבי ציון, קבוצת מאפיות ברמן, סודות האוקיינוס, גלובל דיזיין, מיכלי זהב אריזות ועוד

בתערוכה נערכת תחרות שפים בתחום השוקולד.

==קישורים חיצוניים==
* 
*[https://www.facebook.com/Israfood.exhibition/ עמוד הפייסבוק הרשמי]
*[https://www.chamber.org.il/calendar/1382/76332/ "ישראפוד - התערוכה הבינלאומית ה 34 למזון ומשקאות"], באתר לשכת המסחר
*[http://food.bestoneonline.co.il/%D7%90%D7%95%D7%9B%D7%9C/%D7%9E%D7%A1%D7%A2%D7%93%D7%95%D7%AA/%D7%91%D7%AA%D7%99-%D7%A7%D7%A4%D7%94/%D7%99%D7%A9%D7%A8%D7%90%D7%A4%D7%95%D7%93-33/ "חדשנות בתחום המזון מישראל ומהעולם בתערוכת ישראפוד"], באתר "המומלצים"
*[http://www.israelhayom.co.il/article/432383 "ישראפוד: תערוכת מזון בישראל עם נציגים מכל העולם"], ישראל היום

==הערות שוליים==

קטגוריה:ישראל: תערוכות
קטגוריה:אירועים בין-לאומיים בישראל
משה קפלנסקי (עורך דין)

עורך דין משה קפלנסקי בראשית דרכו
משה קפלנסקי (1937 – 10 במאי 2021) היה עורך דין ונוטריון ישראלי, בעל משרד עורכי הדין "משה קפלנסקי", מבכירי עורכי הדין הישראלים בתחום דיני ביטוח ודיני נזיקין.

==ביוגרפיה==
קפלנסקי נולד בתל אביב להורים יוצאי פולין. בנערותו למד בבית הספר החקלאי "עיינות", ובגיל 18, כשסיים את לימודיו, התגייס לצה"ל כלוחם בחטיבה 5 ובמילואים שירת כסניגור מטכ"ל.

בשנת 1963 מונה כמנהל מחלקת תביעות במגדל חברה לביטוח, כאחראי על ניהול תביעות בכל תחומי הביטוח. למד בבית הספר הגבוה למשפט וכלכלה וקיבל תואר ראשון ב-1969.

בשנת 1966 הקים משרד שמאות אשר התמחה בהערכת נזקי גוף, תאונות דרכים, ענפי הביטוח האלמנטרי והאחריות המקצועית. בשנת 1970 מונה כנשיא איגוד השמאים בישראל, ובמקביל שימש כמרצה במכון הישראלי לביטוח ובמרכז הישראלי לניהול. בשנת 1974 הקים משרד עורכי דין בו היה פעיל עד למותו.
בשנת 1982 מונה לדיין בבית הדין הארצי המשמעתי של לשכת עורכי הדין.
קפלנסקי היה ליטיגטור בתחומי הנזיקין והביטוח ובתחום הליטיגציה האזרחית.
במשך למעלה מ-50 שנים היה שותף ליצירת תקדימים בענף הביטוח והנזיקין, ביטוח חיים וביטוח אלמנטרי, ביטוחי האחריות המקצועית, נושאי המשרה הבכירה בתאגידים והביטוח האווירי והימי.
במסגרת חוק פיצויים לנפגעי תאונות דרכים ייצג תובעים באסון נביעות שזכייתם היוותה בסיס להלכות חדשניות והביאה לשינוי סטטוטורי בתחום.

בשנת 1996 מונה כאב בית הדין לאתיקה של מועצת העיתונות.

בשנת 2000 קיבל בהתנדבות את ייצוגה של קבוצת לוחמי שייטת 13 שחלו בסרטן וקשרו את מחלתם לזיהום בנחל קישון בפרשת הקישון, וטיפל בפרשה לאורך כ-15 שנות ההתדיינות.

ב-2001 הוצע לקפלנסקי לכהן כשופט בבית המשפט העליון על ידי שר המשפטים, מאיר שטרית ונשיא בית המשפט העליון, השופט אהרן ברק, אך הוא סירב.

בשנת 2010 נבחר מ"מנהלי המאה" המובילים אחריות חברתית מטעם עמותת "שיעור אחר" ומשרדו מדורג כאחד ממשרדי עריכת הדין הבולטים בישראל בתחום הנזיקין והביטוח.

בשנת 2017 הוענק לו פרס לשכת עורכי הדין על תרומתו לעולם המשפט.

קפלנסקי התגורר בנווה מונוסון ונפטר ב-10 במאי 2021. הותיר אחריו אישה, אתי, ושלושה ילדים. בנו, עורך הדין ד"ר קובי קפלנסקי מנהל המשרד במשך שנים רבות, ואף בתו ונכדתו הועסקו בו.

==קישורים חיצוניים==

==הערות שוליים==

קטגוריה:עורכי דין ישראלים
קטגוריה:בוגרי בית הספר החקלאי עיינות
קטגוריה:בוגרי בית הספר הגבוה למשפט ולכלכלה
קטגוריה:ישראלים שנולדו ב-1937
קטגוריה:ישראלים שנפטרו ב-2021
בית החולים עזרא

בית החולים עזרא הוא בית חולים בעיר קולקטה במערב בנגל שהודו, וחלק מהמכללה הרפואית קולקטה.

== היסטוריה ==
בית החולים עזרא נבנה על ידי הגברת מוזל א.ד.ג' עזרא. הוא נפתח ב-1887, אך החולים התקבלו רק ב-9 באפריל 1888. הוא יועד תחילה לאוכלוסייה היהודית בעיר.

== מחלקות ==
כיום, בית החולים עזרא אחראי למחלקות הבאות במכללה הרפואית:
* המחלקה לרפואת אף אוזן גרון.
* המחלקה לפסיכיאטריה.
* המחלקה לרפואת חזה (פולמונולוגיה).
* המחלקה לשחפת.
* מחלקה לחולי איידס מכל רחבי בנגל המערבית.

== הערות שוליים ==

קטגוריה:בתי חולים
קטגוריה:קולקטה: מבנים
קטגוריה:הודו: בריאות ורפואה
קטגוריה:בתי חולים יהודיים בתפוצות
קטגוריה:אסיה: בתי חולים
דלתא בברבור

{| align="left"
|

|-
|

|-
|

|מסה=1.6~
|עוצמת הארה=7
|טמפרטורה=7,300~
|מהירות סיבוב=
|כוכבים נלווים=δ בברבור A / C
|גיל=
}}
|}
δ בברבור (פאוואריס) הוא כוכב בקבוצת הכוכבים ברבור (סיגנוס), שבהירות נראיתו, מדרגה 2.87, היא הרביעית בעוצמתה בקבוצה, והוא מציין את הכנף המערבית של הברבור. במקור לא היה שם רשמי ל δ בברבור, הוא היה חלק מהאסטריזם "אל-פאוואריס" שמשמעות שמו היה "הרוכבים" בערבית הילידית. בשנת 2016 הוחלט רשמית שהשם ייצג את δ בברבור A בפרט.

==תכונות==
δ בברבור הוא למעשה מערכת בת שלושה כוכבים במרחק של כ-165 שנות אור ממערכת השמש. את הכוכב הבהיר (והיחיד שנראה לעין ללא ציוד עזר) δ בברבור A מקיפים שני כוכבים עמומים בהרבה: δ בברבור B ו-δ בברבור C. גילה של המערכת מוערך בכ-200 מיליון שנים. בין השנים 11,000 ו-12,000 לספירה יהיה δ בברבור הכוכב הבהיר הקרוב ביותר לקוטב השמיימי הצפוני והוא יראה בחצי הכדור הצפוני כל הלילה לאורך כל השנה.

===תכונות δ בברבור A===
δ בברבור A הוא תת-ענק לבן-כחלחל מסוג ספקטרלי A0 IV או B9.5 IV, מסתו קרובה ל-3 מסות שמש ורדיוסו כ-5 רדיוסי שמש. טמפרטורת פניו כ-10,100 קלווין והוא מאיר בעוצמה של פי 150 מעוצמת ההארה של השמש באור נראה, ומעט יותר מכך בצירוף הקרינה בתחום העל-סגול. תצפיות שונות נתנו דרגות בהירות שונות בין 2.85 ו-2.89, כך שהוא חשוד ככוכב משתנה, אך לא ידוע אם הוא אכן כוכב משתנה ואם כן אז מאיזה סוג. נראה שהכוכב נמצא כבר לקראת סיום שלב היתוך המימן שבליבתו להליום והוא בתחילתו של תהליך התקררות והתנפחות בדרך להפוך לענק אדום.

===תכונות δ בברבור B===
δ בברבור B הוא כוכב הסדרה הראשית לבן-צהבהב מסוג ספקטרלי F1 V והוא מקיף את δ בברבור A במסלול אליפטי למדי כך שהמרחק ביניהם נע בין 80 ל-220 יחידות אסטרונומיות (מפעמים ועד פי 5.5 מהמרחק של פלוטו מהשמש) בזמן הקפה של כ-780 שנים. מסוגו הספקטרלי נראה שמסתו היא כ-1.6 מסות שמש וטמפרטורת פניו כ-7,300 קלווין. מהטמפרטורה ועוצמת ההארה שעומדת על בערך פי 7 מעוצמת ההארה של השמש, ניתן לחשב את רדיוסו שעומד על כ-1.7 רדיוסי שמש. גם בהירותו של δ בברבור B דווחה בעבר כמשתנה בין דרגות בהירות 6.3 ו-8.5 והוא סווג כחשוד ככוכב משתנה, אך הדיווחים הם ישנים למדי וייתכן שאינם אמינים. במרחק זוויתי של כ-3 שניות קשת מ- δ בברבור A, ניתן להבחין בו בקלות באמצעות טלסקופ חובבים.

===תכונות δ בברבור C===
δ בברבור C נמצא במרחק זוויתי של כדקת קשת מ- δ בברבור A ובהירותו היא מדרגה 12. לא ידוע עליו הרבה, אך מבהירותו הנמוכה ששקולה לכ-3 מאיות מעוצמת ההארה של השמש, נראה שהוא ננס אדום עם מסה של פחות מחצי מסת שמש ורדיוס של פחות מחצי רדיוס שמש. המרחק בינו ובין השניים האחרים הוא לפחות 3,000 יחידות אסטרונומיות.

==קישורים חיצוניים==
* [http://stars.astro.illinois.edu/sow/deltacyg.html δ בברבור] באתר של ג'ים קלר

==הערות שוליים==

קטגוריה:מערכות מרובות כוכבים
קטגוריה:תת-ענקים מסוג A
קטגוריה:כוכבי הסדרה הראשית מסוג F
קטגוריה:ננסים אדומים
קטגוריה:קבוצת הכוכבים ברבור
מאזדה K360

מאזדה K360 (באנגלית: Mazda K360, ביפנית: マツダ・K360) היא מכונית מיקרו, בתצורת טנדר, תלת-אופן, מתוצרת יצרנית המכוניות היפנית מאזדה, במשותף עם Toyo-Kogyo Co Ltd, אשר יוצר בין השנים 1959–1969.

יוצרו 280,000 יחידות.

באוגוסט 1962 עבר הדגם מתיחת פנים קלה, שהוסיפה פתחי אוורור, ובסיס הגלגלים הורחב ב-35 מ"מ.

בקבינה – 2 מושבים (נהג+נוסע).

הדלתות הקדמיות "דלתות התאבדות" – נפתחו הפוך לכיוון התנועה.

== תמונות ==
<gallery mode="packed" heights="130">
קובץ:Mazda K360 1962 2017-11-23 172353.jpg | מאזדה K360, שנת 1962
קובץ:Mazda k360.jpg | מאזדה K360
קובץ:Mazda K360 Burma.jpg | מאזדה K360 (צולם בבורמה)
קובץ:Showa era street scene.jpg | מאזדה K360 (במרכז התמונה)
קובץ:1967 Mazda K360 rear.jpg | מאזדה K360, שנת 1967
קובץ:Ishinomaki Station front street, direction of Mount Wani (Mount Haguro) entrance, circa 1955 (石巻駅前から鰐山 (羽黒山) 入り口、昭和30年代) by Yasuhiko Ito.jpg | מאזדה K360
</gallery>

==ראו גם==
* מאזדה
* מאזדה R360
* מכונית מיקרו
* תלת-אופן

==לקריאה נוספת==
* [http://www.carbuzz.com/news/2013/4/25/Three-Wheeled-Cars-Mazda-K360-7714049/ דגם מאזדה K360 – 3 גלגלים]

==קישורים חיצוניים==

*
*
* [http://www.microcarmuseum.com/tour/mazda-k360.html מאזדה K360 – תמונות]

==הערות שוליים==

קטגוריה:מכוניות מיקרו
קטגוריה:דגמי מכוניות שהושקו ב-1959
קטגוריה:טנדרים
קטגוריה:מכוניות תלת אופן
K360
קטגוריה:כלי רכב יפניים
רווקים מפורסמים

רווקים מפורסמים (באנגלית: "Famously Single") היא סדרת ריאליטי אמריקנית שהושקה ב-14 ביוני 2016 ב. בכל עונה הסדרה עוקבת אחר שמונה סלבריטאים רווקים, כשבמהלך התוכנית משתתפים אלו מנסים לפתור יחד את הבעיות הרומנטיות שלהם, תוך ניסיון לחיפוש אחר זוגיות.

==הפקה==
הקרנת הבכורה של הסדרה הייתה ב-14 ביוני 2016. הוחלט להקרין את הסדרה בעונה שנייה ב-25 ביוני 2017.

משתתפי עונה 1: ברנדי גלנוויל, פאולי ד, אוברי אודי, ג'וש מאריי, ג'סיקה ווייט, סומאיה רייס, קאלום בסט, דרסי סטרלינג, לורל האוס, רוברט מק.

משתתפי עונה 2: טיפאני פולארד, דורותי וואנג, מליקה חק, קרינה סמירנוף, רוני אורטיז-מאגרו, צ'אד ג'ונסון, דייוויד מקינטוש, קאלום בסט, ד"ר דרסי סטרלינג, רוברט מק.

== קישורים חיצוניים ==
* 

==הערות שוליים==

קטגוריה:תוכניות ערוץ E!
קטגוריה:תוכניות מציאות אמריקאיות
קטגוריה:רווקות
מרתון גולד קוסט

מרתון גולד קוסט (באנגלית: Gold Coast Marathon) היא ריצת מרתון המתקיימת בחודש יולי מדי שנה בעיר גולד קוסט שבאוסטרליה. התחרות משתייכת לדרג הזהב של ריצות הכביש בהתאחדות האתלטיקה הבינלאומית.

מרתון גולד קוסט הראשון התקיים ב-2 בספטמבר 1979 במסגרת קמפיין של מועדון הרוטרי המקומי לקידום המודעות לבריאות. כבר בשנתו השנייה היה למרתון השני בגודלו מבחינת מתחרים מהתחרויות באוסטרליה, לאחר מרתון מלבורן. במהלך השנים הפך המרתון למרכזי מבין תחרויות המרתון באוסטרליה, ומהמרתונים הבולטים בעולם. ב-2017 נטלו חלק במרתון כ-25,000 משתתפים מ-45 מדינות. מסלול הריצה הוא מישורי ורובו עובר לאורך חופי העיר.

במסגרת אירועי המרתון מתקיימים שמונה סוגי מקצים: מרתון מלא, מרתון כיסאות גלגלים, חצי מרתון, מרוץ 15 קילומטרים בכיסאות גלגלים, ריצת שדה ל-10 קילומטרים, ריצה חווייתית, מרוץ לנוער ל-4 קילומטרים, מרוץ לנוער ל-2 קילומטרים.

בשיא המסלול מחזיק היפני שקבע זמן של 2:07:50 שעות במרתון 2019<ref></ref>. בין הנשים השיגה אמריקאית לינדזי פלנגן תוצאה של 2:24:43 שעות במרתון 2022.

==קישורים חיצוניים==

* 

==הערות שוליים==

קטגוריה:ריצות מרתון
קטגוריה:גולד קוסט
קטגוריה:תחרויות ספורט באוסטרליה
Viasat 3 (הונגריה)

Viasat 3 הונגריה הוא ערוץ טלוויזיה הונגרי המיועד לנשים. הערוץ החל לשדר ב-14 באוקטובר 2000 את התוכניות שלו בבודפשט וסביבתה ועד מהרה הוא על הסכם עם חברות הכבלים להפצת שידורי הערוץ בהונגריה. הערוץ ניסה לרכוש את המקום הראשון ברשימת ערוצי הטלוויזיה ההונגריים, עם תוספת של כל מיני תוכניות, אך ללא הצלחה. הערוץ דומה לערוצים כלליים אחרים למעט שידור תוכניות אקטואליה ופוליטיקה.

== היסטוריה ==
בשנת 2006 היה הערוץ המשדר ההונגרי הבלעדי של ליגת האלופות.

מ-1 במאי 2009 משדר הערוץ מלונדון, לאחר 9 שנים בהן שידר מבודפשט. כתוצאה מכך הערוץ אינו מחויב בכללי התקשורת בהונגריה, כך שהוא לא צריך להציג גילאים מתאימים לצפייה על המסך, כחלק מהשינוי.

ב-11 בפברואר 2015 רכשה Sony Pictures Television את ערוצי הטלוויזיה Viasat 3 ו-Viasat 6 מידי Modern Times Group. בינואר 2016 חודשו שני הערוצים, כך שהם כעת מאוחדים עם ערוצי AXN.

== תוכניות לשנות את שם הערוץ ל-TV3 ==
Viasat תכננה לשנות את שם הערוץ עם הזמן ל-TV3, אך כיוון שהזכויות על השם TV3 שייכות לחברה המחזיקה ב-TV2, המשא ומתן עמם לא צלח, וזהו הערוץ היחיד בעולם המשודר תחת השם Viasat 3.

== מתחרים ==
ערוץ Viasat 3 הוא יריב לשני הערוצים הגדולים TV2 ו-RTL Club, כמו גם M1 לשעבר. התחרות מתחדשת כאשר מפעם לפעם הערוץ מוציא סדרת טלוויזיה מקורית חדשה, המניבה רייטינג גבוה לערוץ. עם זאת, כאשר הערוץ משדר סרטים, הוא נוחל לעיתים קרובות תבוסה

=== אחוז רייטינג ממוצע לערוץ ===
בשנת 2014 עמד אחוז הצפייה הממוצע בערוץ על 2.65%.

== תוכניות ==
* מייק ומולי
* שני גברים וחצי
* משפחת סימפסון
* חם בקליבלנד
* פרברי הגיהנום
* חברים
* הודות לג'ים
* מלך השכונה
* ויל וגרייס
* הרשימה השחורה
* מספ7ים
* CSI
* קאסל
* האוס
* שרלוק
* האחות ג'קי
* ריזולי ואיסלס
* סיפורי שאנה
* הפלאש
* בנות גילמור
* NCIS: לוס אנג'לס

== קישורים חיצוניים ==
* 

== הערות שוליים ==

קטגוריה:ערוצי טלוויזיה
קטגוריה:הונגריה: תקשורת
הדיילי סטורמר

הדיילי סטורמר (באנגלית: The Daily Stormer, בתרגום לעברית: מחולל הסערה היומי) הוא אתר חדשות אמריקאי המזוהה עם הימין הרדיקלי בארצות הברית, ובעיקר עם תנועת האלט רייט. שמו מבוסס על שמו של מגזין התעמולה הנאצי, "דר שטירמר". האתר החל לפעול ב-4 ביולי 2013. מייסדו והעורך הראשי של האתר הוא אנדרו אנגלין, אמריקאי יליד קולומבוס, אוהיו. אנגלין יצר את האתר כתחליף לאתרו הקודם "פאשיזם". 

האתר ידוע בין היתר בזכות השימוש שלו בממים אינטרנטיים מהאתר 4chan אשר ידוע כמוקד משיכה של נאו נאצים. האתר מנסה למשוך אליו קוראים צעירים ומגוונים מבחינה אידאולוגית. בעוד כמה סופרים המזוהים כלאומנים לבנים שיבחו את ההישגים של האתר, אחרים התייחסו לתוכן ולנימה, והאשימו את אנגלין בהיותו פרובוקטור, שמנסה להכפיש את הלאומנות הלבנה האמיתית. 

ה"דיילי סטורמר" מנצח על מה שהוא מכנה "צבא הטרולים", המעורב בהטרדות באינטרנט של דמויות שאנגלין חולק עליהן פוליטית. באוגוסט 2017, לאחר שגרם זעם על כך שביקר את קורבן הרצח בעצרת איחוד הימין האמריקאי בשארלוטסוויל, האתר נדחה על ידי מספר רשמי שמות מתחם ועבר לרשת העמוקה.

בספטמבר 2017 הדיילי סטורמר שיתף פוסט פייסבוק של יאיר נתניהו, בנו של ראש ממשלת ישראל בנימין נתניהו, עם מם אינטרנט שפורסם לפני כן בדף ממים ישראלי עם הכותרת "שרשרת המזון", כאשר בראש השרשרת הוצג ג'ורג' סורוס כשליט העל, תחתיו הופיע איש לטאה, שתחתיו הופיע איש אילומינטי, ובתחתית השרשרת הופיעו אהוד ברק, אלדד יניב ומני נפתלי. המם התבסס על קריקטורה אנטישמית, דבר אשר גרם לסערה תקשורתית בישראל. לאחר מכן פרסם האתר הודעות תמיכה ביאיר נתניהו ולתקופה מסוימת אף שם את תמונתו ברקע דף הבית של האתר

==קישורים חיצוניים==

*[https://web.archive.org/web/20200511233612/https://dstormer6em3i4km.onion.link/ הדיילי סטורמר] דרך דפדפן Onion

==הערות שוליים==

קטגוריה:אתרי חדשות
קטגוריה:אתרי אינטרנט אמריקאיים
קטגוריה:אתרי אינטרנט שהושקו ב-2013
קטגוריה:נאו-נאציזם בארצות הברית
קטגוריה:הימין האלטרנטיבי
קטגוריה:אתרי אינטרנט ימנים רדיקלים
יחסי ארצות הברית – בהוטן

המשלחת הקבועה של [[בהוטן לאו"ם בניו יורק]]
ראש ממשלת בהוטן טשרינג טובגיי עם [[מזכיר המדינה של ארצות הברית ג'ון קרי ב-2015.]]
יחסי ארצות הברית–בהוטן הם היחסים הדו-צדדיים הרשמיים, הפוליטיים, השיתופיים והמדיניים שבין ארצות הברית של אמריקה לבין ממלכת בהוטן.

בעוד ששתי המדינות אינן חולקות יחסים דיפלומטיים רשמיים, היחסים בין שני עמים מוכרים כידידותיים וקרובים, בשל השיתופיות הרבה בין שני העמים. ארצות הברית הושפעה משמעותית מן הבודהיזם הטיבטי שהוא גם הליבה של הממלכה הבהוטנית. גדילת והתפתחות הקשרים בין הודו לארצות הברית גרמו גם הם לשיפור הקשרים עם בהוטן.

עם זאת, הנושא של הפליטים הבהוטניים משפיע על היחסים בין שתי המדינות, על אף שהוא לא מהווה גורם משמעותי.

ב-12 בדצמבר 2020, לאחר כינון היחסים הדיפלומטיים בין בהוטן לישראל, פורסם כי בכוונת בהוטן לכונן יחסים גם עם ארצות הברית.

== ראו גם ==
* יחסי ארצות הברית–הודו

==קישורים חיצוניים==

== הערות שוליים ==
תלם נובאק

תלם נובאק הוא הקו המורכב מנקודות ירוקות
תלם נובאק (ברומנית: Brazda lui Novac) הוא שמם של שני גלי אדמה, הצפוני והדרומי, שנבנו בדאקיה, בתקופת השלטון הרומי. תלם נובאק הוא לימס מחוזק בגל אדמה, שנבנה במאה הרביעית, בתקופתו של קונסטנטינוס.

== התלם הצפוני ==
תלם נובאק הצפוני הוא בעל אורך של כ-700 קילומטרים ומורכב מגל אדם בגובה כשלושה מטרים מצדו הצפוני תעלה בעומק של כשני מטרים. מיקום התעלה מעיד שהגל נועד להגן על מה שנמצא מדרום לו, כלומר הפרוזדור הגאוגרפי שבין הדנובה ובין מרגלות הרי הקרפטים. הקצה המערבי של הגל מתחיל במחוז מחדינץ, חוצה את אולטניה ואת מונטניה עד העיר מיזיל ושרידיו נראים לעין גם בהווה.

== התלם הדרומי ==
תלם נובאק הדרומי, המכונה גם הטרויאני, הוא בעל אורך של כ-170 קילומטרים, רוחב של 12 מטר, גובה מרבי של שני מטרים ומשני צדדיו יש תעלות ברוחב 7 עד 10 מטר ועומק של מטר וחצי. התלם הוקם במאה השנייה או במאה השלישית על ידי אוגוסטוס קיסר או על ידי טראיאנוס. התלם הדרומי, בניגוד לתלם הצפוני, לא נשמר על ידי קסטרומים.

עבודות חקלאיות באזור גרמו להרס חלק גדול מהגל ורק מעט ממנו נשמר.

== קישורים חיצוניים ==
* [http://apar.archaeology.ro/bondoc.htm Repertoriul fortificațiilor de pe ripa nordică a limesului Dunării de Jos în epoca romană tărzie] 

==הערות שוליים==

קטגוריה:מערכות ביצורים
קטגוריה:רומניה: גאוגרפיה
חוות התנינים בחמת גדר

[[אליגטור אמריקני בחווה]]
תניני יאור בכלובים בחווה]]
גאביאלים בחווה]]
אליגטורים בבריכה הגדולה]]
תניני יאור בכלובים בחווה
חוות התנינים בחמת גדר היא חוות תנינאים המשמשת גם כפינת חי, גן חיות, ומרכז שימור, הנמצאת בחמת גדר, ומאכלסת כ-120 תנינאים בגילאים שונים. החווה נחשבת כחוות התנינאים הגדולה ביותר במזרח התיכון.

== היסטוריה ==
החווה הוקמה בשנת 1981, ובהתחלה, היו בה כ-120 אליגטורים אמריקנים שהובאו מפלורידה, ומאוחר יותר הובאו לחווה גם תניני יאור מאפריקה וקיימנים מאמריקה הדרומית. בשנת 1996 הובאו מהודו שני מינים נוספים: הגאביאל ותנין הים. בשנת 2007 אכלסה החווה כ-200 תנינאים בגילאים שונים.

בחוות התנינים התקיים בעבר מופע "קרב תנין באדם". בעקבות תביעה שהגישה עמותת "תנו לחיות לחיות" כנגד החברה המפעילה את אתר חמת גדר, פסק בית המשפט העליון בערעור כי המופע נוגד את הוראותיו של חוק צער בעלי חיים (הגנה על בעלי חיים), ומהווה התעללות אסורה לפי סעיף 2(א) לחוק, ולכן יש להפסיקו.<ref>רע"א 1684/96 תנו לחיות לחיות נ' מפעלי נופש חמת גדר (22.6.1997)</ref> פסק הדין, אותו כתב השופט מישאל חשין, הוא ההלכה המחייבת עד היום בכל הנוגע לפרשנות עבירת ההתעללות בבעלי חיים בדין הישראלי.

בעקבות משבר הקורונה בישראל בשנים 2020 ו-2021 הושבת האתר לתקופה ארוכה, ונכנס לבעיות כלכליות בעקבותן החליטו מנהלי האתר למכור חלק מחיות החווה ופינת החי, כולל חלק מהתנינים והאליגטורים, לגני חיות וחוות ייעודיות.

== המתחמים ובעלי החיים ==
=== הבריכות הפתוחות ===

המתחם העיקרי מורכב ממספר בריכות מגודרות המופרדות ביניהם ומעליהן גשר צף, לבטחת המבקרים. בחלק מהבריכות חיים תנינים ממין אחד ובאחרות הם מעורבים. לצד בריכת האליגטורים ישנה עמדת טיפול בה מתקיים מופע האכלה. הבריכות והדשא מסביב מתאימים לתנאי מחייתם של התנינאים והם נעים בהן בחופשיות. בכמה בריכות ישנם תנינים צעירים המופרדים מהבוגרים, שעלולים לטרוף אותם.

כיום מאכלסת החווה כ-120 תנינים מהמינים: אליגטור אמריקני, תנין היאור וגאביאל הודי. בעבר היו גם תנין ים וקיימנים.

=== פינת החי ===
בפינת החי ישנם חיות אחרות שחלקם נועדו לליטוף כמו חיות מחמד. ביניהם:

====יונקים====
* אוגר זהוב
* אוגר סיבירי
* אילנד מצוי
* אייל נקוד
* אייל אדום
* ארנבון מצוי
* בבון מצרים
* בבון זית
* דביבון רוחץ
* חוטמן אדום
* חמוס הבית
* יעל נובי
* נילגאי
* סוריקטה
* עז הבית

====עופות====
* ארה כחולה-צהובה
* ארה ירוקת כנף
* ארה ארגמנית
* אמו
* אפרור אפריקני
* יען מצוי
* קקדו לבן
* קקדו צהוב ציצית
* תוכון מצוי

====זוחלים====
* איגואנה ירוקה
* אנקונדה צהובה
* חומט כחול לשון
* חרדון מזוקן
* כרכן התירס
* פיתון בורמזי
* פיתון מלכותי
* פיתון מרושת - שתי נקבות
* צב דרבוני
* רב חנק מצוי

====פרוקי רגליים====
* טרנטולות
* תיקן לוחש

== קישורים חיצוניים ==

* 
* 
* [https://www.weekend.co.il/attraction/default.aspx?id=2300&cat=7917&lang=he חוות התנינים] באתר weekend
* [https://news.walla.co.il/item/3053022 התנינים בחמת גדר שוברים את צום החורף - בארוחה ראשונה] באתר וואלה

== הערות שוליים ==

קטגוריה:ישראל: גני חיות
חמת גדר
קטגוריה:אל חמה
יחסי סרי לנקה – פורטוגל

יחסי סרי לנקה-פורטוגל הם היחסים הדיפלומטיים שבין הרפובליקה הדמוקרטית הסוציאליסטית של סרי לנקה לבין הרפובליקה הפורטוגלית.

== היסטוריה ==
המגע הראשון בין סרי לנקה לבין הפורטוגזים התרחש ב-1505/1506, זה היה גילוי שנעשה באופן מקרי לחלוטין ודיסקרטי. לא נודע על הגילוי לשליטי המדינה. 12 שנים מאוחר יותר, ב-1517 התיישבו הפורטוגזים באזור באופן רשמי וסופי, והקימו באי מבצר.

בין הפורטוגזים לאזרחי סרי לנקה המקומיים התרחשו מספר מלחמות קשות ועקובות דם בהן טבחו הפורטוגזים בבני העמים הילידים ששכנו במקום. השליטה הפורטוגזית בציילון הופסקה בשנת 1658 סופית לאחר כיבוש הדרגתי של הקולוניה בידי הולנד, וכך יצירת ציילון ההולנדית.

== נציגויות ==
* פורטוגל אינה מיוצגת בסרי לנקה בדרג השגרירות אלא באמצעות שגרירותה הממוקמת בניו דלהי, בירת הודו. פורטוגל מיוצגת בדרג הקונסולרי בסרי לנקה באמצעות קונסוליית כבוד בקולומבו המעניקה שירותים קונסולריים לאזרחי המדינה.
* סרי לנקה אינה מיוצגת כלל בפורטוגל, הן בדרג הקונסולרי והן בדרג השגרירות.

== לקריאה נוספת ==
*ק.מ דה סילבה, [https://books.google.com.au/books?id=dByI_qil26YC&source=gbs_navlinks_s A History of Sri Lanka], הוצאת האוניברסיטה של קליפורניה, 1981.

== קישורים חיצוניים ==

* [http://embassycolombo.com/portuguese/ קונסוליית הכבוד הפורטוגזית בקולומבו]

== הערות שוליים ==